Document ID: 32004D0892

ΑΠΌΦΑΣΗ ΤΗΣ ΕΠΙΤΡΟΠΉΣ
της 20ής Δεκεμβρίου 2004
για την τροποποίηση της απόφασης 2004/614/ΕΚ σχετικά με την περίοδο εφαρμογής μέτρων προστασίας από τη γρίπη των πτηνών στη Νότιο Αφρική
[κοινοποιηθείσα υπό τον αριθμό Ε(2004) 5011]
(Κείμενο που παρουσιάζει ενδιαφέρον για τον ΕΟΧ)
(2004/892/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), και ιδίως το άρθρο 18 παράγραφος 7,
την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (2), και ιδίως το άρθρο 22 παράγραφος 6,
Εκτιμώντας τα ακόλουθα:
(1)
Με την απόφαση 2004/614/ΕΚ, της 24ης Αυγούστου 2004, σχετικά με μέτρα προστασίας από εξαιρετικά παθογόνο γρίπη των πτηνών στη Δημοκρατία της Νότιας Αφρικής (3) η Επιτροπή έλαβε μέτρα προστασίας όσον αφορά τη γρίπη των πτηνών σε αγέλες στρουθιονίδων στη Νότιο Αφρική.
(2)
Πρέπει να παρέλθουν τουλάχιστον έξι μήνες μετά την καταστροφή των στρουθιονίδων και την απολύμανση των μολυσμένων εγκαταστάσεων πριν να επιτραπούν εκ νέου οι εισαγωγές κρέατος στρουθιονίδων και των αυγών τους από τη Νότιο Αφρική στην Κοινότητα. Λόγω της κατάστασης τα μέτρα που έχουν ήδη ληφθεί πρέπει να παραταθούν.
(3)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 7 της απόφασης 2004/614/ΕΚ, η ημερομηνία «1η Ιανουαρίου 2005» αντικαθίσταται από την ημερομηνία «31 Μαρτίου 2005».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 20 Δεκεμβρίου 2004.

Labels: 20
3
18
6